Държавен вестник, бр. 66, 2009 г., стр. 103

БРОЙ  66 	
Д Ъ Р Ж А В Е Н  В Е С Т Н И К 	
СТР.  103  
ЧАСТ ПЕТА
СТАТУТ НА СЪДЕБНИ СЛУЖИТЕЛИ
Г л а в а  д е в е т н а д е с е т а
НАЗНАЧАВАНЕ
Чл. 151. (1) Съдебните служители се назна­
чават на длъжности съгласно длъжностното 
разписание на администрацията на районните, 
окръжните, административните, военните и 
апелативните съдилища въз основа на класифи­
катора на длъжностите за съдебни служители, 
издаден от ВСС.
(2) Броят на съдебните служители се оп­
ределя от Висшия съдебен съвет по предло­
жение на административния ръководител на 
съответния съд.
Чл. 152. При назначаване на съдебни слу­
жители се прилагат разпоредбите по чл. 107а, 
ал. 1 КТ.
Чл. 153. (1) Съдебен служител, чиято дей­
ност е свързана с осъществяването на право­
мощията на съответния съд, се назначава от 
административния ръководител на съда след 
провеждане на конкурс.
(2) При назначаване на съдебен служител 
на друга длъжност в администрацията на съ­
щия съд, на ВСС, на Инспектората към ВСС, 
както и при преместването му в друг орган 
на съдебната власт, конкурс не се провежда.
Чл. 154. (1) Конкурсът за съдебен служи­
тел по чл.153, ал.1 се провежда от комисия в 
състав от трима до петима членове, назначена 
с писмена заповед на административния ръко­
водител на съда. 
(2) Комисията заседава в пълния си състав 
и взема решения с обикновено мнозинство.
(3) За заседанията си комисията води про­
токол, който се подписва от всички членове.
(4) В зависимост от длъжността, за която 
е обявен конкурсът, в състава на комисията 
влиза и ръководителят на съответното адми­
нистративно звено.
Чл. 155. (1) Заповедта, с която се обявява 
конкурсът, съдържа:
1. длъжността, за която се провежда кон­
курсът;
2. минималните и специфичните изисквания, 
предвидени в нормативните актове за заемане 
на длъжността;
3. специфичните изисквания за заемане на 
длъжността, определени от административния 
ръководител на съда;
4. начина на провеждане на конкурса и за 
оценяване на кандидатите;
5. необходимите документи, мястото и срока 
на подаването им;
6. общодостъпно място, на което ще се 
обявяват списъците или други съобщения във 
връзка с конкурса.
(2) Обявлението за конкурса се публикува 
в един централен или местен ежедневник и се 
поставя на общодостъпното място по ал. 1, т. 6.
(3) В обявлението се съдържат всички 
данни от заповедта по ал. 1, кратко описание 
на длъжността съгласно типовата длъжностна 
характеристика и информация за минималния 
размер на основната заплата за длъжността.
Чл.  156. (1) Кандидатите подават лично 
или чрез пълномощник писмено заявление за 
участие в конкурса.
(2) Към заявлението се прилагат:
1. декларация от кандидата, че е пълно­
летен български гражданин, не е поставен 
под запрещение, не е осъждан за умишлено 
престъпление от общ характер на лишаване 
от свобода, не е лишен от правото да заема 
определена длъжност;
2. декларация от кандидата за липсата на 
обстоятелствата по чл. 152; 
3. копия от документи за придобита образо­
вателно-квалификационна степен, допълнителна 
квалификация и правоспособност, които се 
изискват за длъжността;
4. копие от документите, удостоверяващи 
продължителността на трудовия стаж;
5. други документи, свързани с изискванията 
за заемане на длъжността.
Чл. 157. (1) Конкурсната комисия разглежда 
всяко постъпило заявление, като преценява 
дали са представени всички необходими доку­
менти и дали те удостоверяват изпълнението 
на минималните и специфичните изисквания, 
предвидени в обявата за заемане на длъжността.
(2) До участие в конкурса се допускат един­
ствено кандидатите, които напълно отговарят 
на посочените в обявата изисквания.
(3) Решението на комисията относно до­
пускането до конкурса се оформя в протокол 
и се изготвят списъци на допуснатите и недо­
пуснатите кандидати, които се подписват от 
членовете на комисията.
(4) В списъка на допуснатите кандидати се 
посочват датата на провеждане на конкурса, 
която не може да бъде по-рано от 14 дни от 
изнасянето на списъка, началният час и мястото 
на провеждане на конкурса.
(5) В списъка на недопуснатите до конкурса 
кандидати се посочват основанията за недо­
пускането им. 
(6) Списъците с допуснатите и недопуснатите 
кандидати се поставят на общодостъпно място 
в сградата на съда и се публикуват в неговата 
интернет страница не по-късно от 7 дни след 
изтичане на срока за подаване на заявленията 
за участие в конкурса.
(7) Недопуснатите кандидати могат да по­
дадат жалба до административния ръководител 
на съда в седемдневен срок от обявяването на 
списъците. Административният ръководител 
на съда се произнася окончателно в тридневен 
срок. Жалбата не спира конкурсната процедура. 
Чл. 158. (1) Когато няма допуснати кандида­
ти, административният ръководител с писмена 
заповед прекратява конкурсната процедура.